Escultura de l'Hospital de la Santa Creu i Sant Pau

context: Una figura present a tot el recinte són els àngels. Domènech els va incloure dins la iconografia complementant conjunts escultòrics o com figura central, com en el cas dels àngels exempts que coronen els frontons de l'edifici d'operacions i al vèrtex de la façana principal. Segons un estudi de Figueras, Burrull i Arnaiz, les escultures d'aquesta façana formen un conjunt piramidal on apareixen les diferents jerarquies: àngels, arcàngels, querubins, trons, dominacions i potestats, que es diferencien pel nombre de volutes de les seves ales.[9] D'una mida més reduïda, apareixen als frontispicis dels pavellons d'infermeria, a la façana del pavelló d'operacions i a la torre del rellotge. Totes aquestes figures són obra de Pau Gargallo.
qas: answers: text: Domènech
question: Qui va incloure els àngels dins la iconografia?

answers: text: de Figueras, Burrull i Arnaiz
question: De qui és l'estudi que afirma que les escultures de la façana formen un conjunt piramidal?

answers: text: pel nombre de volutes de les seves ales
question: Com es diferencien les diferents jerarquies?

answers: text: als frontispicis dels pavellons d'infermeria, a la façana del pavelló d'operacions i a la torre del rellotge
question: On apareixen les escultures d'una mida més reduïda?

context: El recinte és ple d'elements simbòlics i decoratius en pedra com animals, flors, grifons, escuts, traceria, etc. aplicats a gàrgoles, pinacles, respiradors de ventilació o frontispicis. La pràctica totalitat varen ser dissenyats pel mateix Domènech i Montaner. Molt probablement varen ser realitzats per Francesc Modolell[3] o, en el cas de peces seriades, poden haver estat realitzades directament pels subministradors de pedra picada com Vives i Albareda, E. Martínez o Madurell i Solà.[11]
qas: answers: text: en pedra
question: En quin material estan realitzats els elements simbòlics i decoratius del recinte?

answers: text: Domènech i Montaner
question: Qui va dissenyar els elements simbòlics i decoratius?

answers: text: Vives i Albareda, E. Martínez o Madurell i Solà
question: Qui va subministrar pedra picada?

answers: text: peces seriades
question: Què poden haver estat directament realitzades pels subministradors de pedra picada?

context: Les figures de Sant Martí i Sant Jordi estan repetides, en mosaic i en pedra. Els relleus en pedra es troben ocupant dos timpans neogòtics sobre portes. La imatge de Sant Jordi, patró de Catalunya, es troba sobre la part interior de la porta d'entrada al saló d'actes. Se'l representa muntat a cavall matant el drac amb una pica; està coronat amb un escut de Barcelona amb elm i rematat amb un ratpenat. El conjunt està flanquejat per dos macers sota dosseret. La imatge en pedra de Sant Martí, patró de Catalunya a l'edat mitjana, es troba sobre la porta d'accés al soterrani que hi ha al vestíbul principal, just sota l'escala d'honor. Igual que la de Sant Jordi, està custodiada per dues escultures sobre pilars, que representen, en aquest cas, dos germans hospitalaris, dels que tenien cura de l'hospital. La iconografia respon al patronatge de Sant Martí amb els pobres que, juntament amb els germans hospitalaris, simbolitzava la vocació benèfica de la institució.[2]
qas: answers: text: en mosaic i en pedra
question: En què estan repetides les figures de Sant Martí i Sant Jordi?

answers: text: ocupant dos timpans neogòtics sobre portes
question: On es troben els relleus en pedra?

answers: text: muntat a cavall matant el drac amb una pica
question: Com es representa a Sant Jordi?

context: La secció central té la porta d'accés, i al seu costat una finestra sobre la qual hi ha un terrat amb barana de traceria. Sobre la porta hi ha un frontispici en pedra amb una petita finestra tripartida encaixada dins d'un arc conopial, com si fos el timpà de la porta; als carcanyols la decoració és floral o zoomòrfica, la dovella central està rematada amb un floró que té un escut a cada costat i que estan al mateix nivell que la barana del terrat. Sobre seu, és a dir sobresortint del cos de l'edifici, s'aixeca un templet de pedra que allotja la imatge del sant o de la Verge al qual està dedicat el pavelló. El templet, sustentat en dos fins pilars de pedra nummulítica, té un treball en pedra molt elaborat amb decoracions florals, falses gàrgoles zoomòrfiques i amb trencadís a la teulada. A cada banda del templet, hi ha dos àngels orants agenollats mirant cap al sant protector. Tot el conjunt està emmarcat per uns pinacles decoratius que arranquen a nivell de la porta i estan acabats en una torxa a la part superior i amb un cap d'àngel, de querubí o de personatge civil, envoltats de fulles a la banda inferior.[4] Les escultures de tots els sants i Verges són d'Eusebi Arnau i el templet, els àngels orants i els caps de querubins al costat de la porta són obra de Gargallo.[5] A la façana posterior de la majoria de pavellons hi ha una estructura similar, a vegades més senzilla i a vegades amb un balcó petri i escuts heràldics que poden tenir un segon sant.
qas: answers: text: un terrat amb barana de traceria
question: Què hi ha sobre la finestra situada al costat de la porta d'accés?

answers: text: floral o zoomòrfica
question: Com és la decoració als carcanyols?

answers: text: agenollats
question: Quina postura adopten els dos àngels orants que estan a cada banda del templet?

answers: text: d'Eusebi Arnau
question: De qui són les escultures de tots els sants i Verges?

context: Arnau va ser el responsable de les peces que els contractes descriuen com «imatges de 2 metres i d'1,5 a 2 metres», és a dir, les figures exemptes de personatges històrics que envolten l'edifici d'administració i les dels sants patrons dels diferents pavellons. També és l'autor de l'escut central de la façana principal i del que hi ha al pavelló d'operacions.[1] Gargallo va dissenyar totes les figures ornamentals i les que decoren el cos central de l'edifici d'administració i la torre del rellotge. També són seus els panells amb les obres de misericòrdia que hi ha a l'escala d'honor a nivell del primer pis i les imatges i l'escut que hi ha al saló d'actes.[2]
qas: answers: text: «imatges de 2 metres i d'1,5 a 2 metres»
question: De quina forma descriuen els contractes les peces?

answers: text: Arnau
question: Qui és l'autor de l'escut central de la façana principal?

answers: text: totes les figures ornamentals
question: Què va dissenyar Gargallo que es va col·locar en el cos central de l'edifici d'administració?

answers: text: Gargallo
question: De qui són les imatges i l'escut que hi ha al saló d'actes?

answers: text: a l'escala d'honor a nivell del primer pis
question: On estan els panells amb les obres de misericòrdia que va dissenyar Gargallo?